**Jani Petteri Forsell** (s. 16. lokakuuta 1990 Kokkola) on suomalainen jalkapalloilija, joka pelaa puolan pääsarjassa Ekstraklasassa Korona Kielcen joukkueessa. Hän on pelipaikaltaan hyökkäävä keskikenttäpelaaja.

Ura seurajoukkueissa
--------------------

### Uran alku

Forsellin kasvattajaseura on Kokkolan Pallo-Veikot, jota hän edusti vuoteen 2008 asti. Kaudeksi 2009 hän siirtyi Veikkausliigaan Vaasan Palloseuraan. Forsell pelasi osan kaudesta lainassa Kakkosen Lapuan Virkiässä. Marraskuussa 2009 Forsell siirtyi IFK Mariehamniin.

### Bursaspor (2012–2013)

Elokuussa 2012 IFK Mariehamn myi Forsellin Turkin Superliigassa pelaavaan Bursasporiin. Siirtosummaa ei kerrottu julkisuuteen. Transfermarkt-sivuston arvion mukaan summa oli 500 000 euroa. Forsell teki ensiesiintymisensä Bursasporissa 23. elokuuta, kun se voitti kotonaan Twenten 3–1 Eurooppa-liigan kauden 2012–2013 karsintojen play off -kierroksella. Hän tuli kentälle 69. minuutilla Stanislav Šestákin tilalle.

4. joulukuuta 2012 Forsell teki ainoaksi jääneen maalinsa Bursasporissa, kun se voitti Nazilli Belediyesporin vieraissa 3–0 Turkin cupin ottelussa. Turkin Superliigassa Forsell teki ensiesiintymisensä 9. helmikuuta 2013, kun Bursaspor voitti Kardemir Karabüksporin vieraissa 3–0. Hän korvasi Tuncay Şanlın ottelun 90. minuutilla. Maaliskuussa 2013 Forsell lainattiin elokuun puoliväliin asti ulottuvalla sopimuksella takaisin IFK Mariehamniin. Lainansa aikana Forsell pelasi kahdeksan Veikkausliigan ottelua ja teki niissä neljä maalia.

Forsellin sopimus turkkilaisseuran kanssa purettiin elokuussa 2013. Hän ehti edustaa Bursasporia kahdessa Turkin Superliigan ottelussa yhteensä neljän peliminuutin verran. Lisäksi Forsell pelasi seitsemän Turkin cupin ottelua ja yhden Eurooppa-liigan karsintaottelun.

### IFK Mariehamn (2014–2015)

Syyskuussa 2013 Allsvenskanissa pelaava AIK anoi pelilupaa Forsellille loppukaudeksi, vaikka siirtoikkuna oli kiinni. Ruotsin jalkapalloliitto kuitenkin hylkäsi anomuksen. Lokakuussa Forsell kävi Tanskan Superliigassa pelaavan Viborgin testissä. Tammikuussa 2014 häntä testasivat Saksan 2. Bundesliigassa pelaava VfR Aalen ja puolalainen Śląsk Wrocław.

Helmikuussa 2014 Forsell palasi IFK Mariehamniin 1+1-vuotisella sopimuksella. Forsell teki kaudella 2014 Veikkausliigassa 31 ottelussa 11 maalia. Niillä hän oli joukkueensa paras maalintekijä yhdessä Diego Assisin kanssa ja sijoittui koko sarjan maalipörssissä jaetulle neljännelle sijalle.

Marraskuussa 2014 IFK Mariehamn ilmoitti käyttäneensä Forsellin sopimuksessa ollen seuran option ja jatkaneen sopimusta kattamaan kauden 2015. Myöhemmin samassa kuussa Forsell kävi Saksan 3. Ligassa pelaavan Arminia Bielefeldin testattavana. Veikkausliigan kauden avauskierroksella 12. huhtikuuta 2015 Forsell loukkasi Jaroa vastaan pelatussa ottelussa polvensa sivusiteen Jamar Dixonin taklauksen seurauksena. Hän joutui olemaan sivussa liigapeleistä lähes kolmen kuukauden ajan, kunnes pelasi 5. heinäkuuta Ilvestä vastaan. Yhteensä Forsell pelasi kauden aikana 17 liigaottelua, joissa hän teki kolme maalia. 26. syyskuuta 2015 Forsell pelasi täydet minuutit, kun IFK Mariehamn voitti Suomen Cupin loppuottelussa Interin 2–1.

### Miedź Legnica (2016–2017)

Forsell teki helmikuussa 2016 sopimuksen Puolan toiseksi korkeimmalla sarjatasolla I ligassa pelaavan Miedź Legnican kanssa. Sopimus solmittiin ulottumaan kesään 2017 asti. Tammikuussa 2017 hän teki uuden sopimuksen, joka ei pidentynyt, mutta jossa kuukausipalkkaa ja sopimuksen ulosostohintaa korotettiin. Samassa sarjassa pelaavat pelaajat valitsivat Forsellin I ligan vuoden 2016 parhaaksi pelaajaksi. Forsell pelasi maaliskuun 2016 ja toukokuun 2017 välisenä aikana Miedź Legnicassa yhteensä 44 sarjaottelua, joissa hän teki 17 maalia. Kaudella 2016–2017 hän oli joukkueensa paras ja koko sarjan viidenneksi paras maalintekijä 13 maalillaan.

### Cracovia (2017)

Kesäkuussa 2017 Forsell teki kolmen vuoden sopimuksen Puolan pääsarjassa pelaavan Cracovian kanssa. Forsell liittyi harjoituksiin kesäkuun lopussa, mutta hänet suljettiin välittömästi joukkueen toiminnan ulkopuolelle. Cracovia ilmoitti mitätöivänsä Forsellin sopimuksen sillä perusteella, ettei tämä olisi läpäissyt lääkärintarkastusta. Forsellin agentti Jonne Lindblomin mukaan tämä ei pidä paikkaansa, ja hän on ilmoittanut vievänsä asian Kansainvälisen jalkapalloliiton käsiteltäväksi.

### Örebro (2017)

Heinäkuun 2017 lopussa Forsell meni Allsvenskanissa pelaavan Örebron testattavaksi. Elokuussa Forsell teki loppukauden kattavan sopimuksen Örebron kanssa. Tammikuussa 2018 hän palasi Miedź Legnicaan.

### FC Inter Turku (2021–2024)

Elokuussa 2021 Forsell siirtyi Puolasta turkulaiseen Veikkausliiga-seuraan FC Interiin. Helmikuussa 2022 Forsell allekirjoitti vuoden mittaisen jatkosopimuksen FC Interin kanssa. 13. elokuuta 2022 mennessä Forsell oli pelannut Interin paidassa yhteensä 35 virallista ottelua ja viimeistellyt niissä 9 maalia.

Ura maajoukkueessa
------------------

Forsell pelasi ensiottelunsa Suomen maajoukkueessa 6. helmikuuta 2013 Israelia vastaan pelatussa ottelussa Netanyassa. Hän teki 1–2-tappioon päättyneessä pelissä Suomen ainoan maalin.

Yksityiselämä
-------------

Forsellin puoliso on myös jalkapalloilija Kaisa Kotka, joka pelasi Naisten Liigaa Kuopion Palloseurassa.

Saavutukset
-----------

**IFK Mariehamn**

* Suomen Cup: 2015

Tilastot
--------

Päivitetty 5. elokuuta 2019.

| Kausi | Seura | Sarja | O | M |
| --- | --- | --- | --- | --- |
| 2007 | KPV | Suomi Ykkönen | 9 | 2 |
| Kipparit | Suomi Kakkonen | 3 | 0 |
| 2008 | KPV | Suomi Ykkönen | 14 | 0 |
| SJK | Suomi Kakkonen | 4 | 1 |
| 2009 | VPS | Suomi Veikkausliiga | 12 | 1 |
| VPS-j | Suomi Kolmonen | 2 | 4 |
| Virkiä | Suomi Kakkonen | 6 | 3 |
| 2010 | IFK Mariehamn | Suomi Veikkausliiga | 12 | 3 |
| 2011 | IFK Mariehamn | Suomi Veikkausliiga | 22 | 6 |
| 2012 | IFK Mariehamn | Suomi Veikkausliiga | 18 | 9 |
| 2012–2013 | Bursaspor | Turkki Superliiga | 2 | 0 |
| 2013 | IFK Mariehamn | Suomi Veikkausliiga | 8 | 4 |
| 2014 | IFK Mariehamn | Suomi Veikkausliiga | 31 | 11 |
| 2015 | IFK Mariehamn | Suomi Veikkausliiga | 17 | 3 |
| 2015–2016 | Miedź Legnica | Puola I liga | 14 | 4 |
| 2016–2017 | Miedź Legnica | Puola I liga | 30 | 13 |
| 2017–2018 | Cracovia | Puola Ekstraklasa | 0 | 0 |
| 2017 | Örebro | Ruotsi Allsvenskan | 8 | 0 |
| 2018 | Miedź Legnica | Puola I liga | 12 | 1 |
| 2018-2019 | Miedź Legnica | Puola Ekstraklasa | 37 | 13 |
| 2019 | Miedź Legnica | Puola I liga | 2 | 0 |
|
| 2019 | HJK | Suomi Veikkausliiga | 9 | 1 |
| 2020– | Korona Kielce | Puola Ekstraklasa | 0 | 0 |
| Yhteensä | 272 | 79 |

**Yhteensä sarjoittain:**

| Sarja | O | M |
| --- | --- | --- |
| Suomi Veikkausliiga | 129 | 38 |
| Suomi Ykkönen | 23 | 2 |
| Suomi Kakkonen | 13 | 4 |
| Suomi Kolmonen | 2 | 4 |
| Turkki Superliiga | 2 | 0 |
| Puola Ekstraklasa | 37 | 13 |
| Puola I liga | 58 | 18 |
| Ruotsi Allsvenskan | 8 | 0 |

Lähteet
-------

1. 1 2 3 4 5 6 7 8 9 10 11  P. Forsell Soccerway. Viitattu 8.6.2017.
2. 1 2  Petteri Forsell National Football Teams. Viitattu 23.1.2015.
3. 1 2  Petteri Forsell Palloliitto.  Arkistoitu 15.6.2012. Viitattu 16.9.2013.
4. ↑  Petteri Forsell siirtyy ulkomaille *www.iltalehti.fi*. Viitattu 12.4.2024.
5. ↑  Forsell siirtyy IFK-paitaan  19.11.2009. Veikkausliiga. Viitattu 5.4.2010.
6. ↑  Petteri Forsellin Bursaspor-siirto varmistui *iltalehti.fi*.  5.8.2012. Viitattu 18.7.2017.
7. ↑  Petteri Forsell Transfermarkt-sivustolla (englanniksi)
8. ↑  Bursaspor vs. Twente – 23 August 2012 Soccerway. (englanniksi)
9. ↑  Karabükspor vs. Bursaspor – 9 February 2013 Soccerway. (englanniksi)
10. ↑  Forsell IFK Mariehamnissa lainalla elokuulle saakka *kymppipaikka.fi*.  8.3.2017. Viitattu 18.7.2017.
11. ↑  Laitinen, Ilkka: Forsell jätti Bursasporin: "Ei mitään hajua seuraavasta siirrosta" *iltalehti.fi*.  23.8.2013. Viitattu 18.7.2017.
12. ↑  Väänänen, Ville: Ruotsin futisliitto tyrmäsi suomalaispelaajan siirron *is.fi*.  19.9.2013. Viitattu 18.7.2017.
13. ↑  Valta, Ville-Veikko: Forsell osui heti tanskalaisseuran testissä *iltalehti.fi*.  8.10.2013. Viitattu 18.7.2017.
14. ↑  Forsellista Pohjanpalon seurakaveri? *is.fi*.  9.1.2014. Viitattu 18.7.2017.
15. ↑  Knuuttila, Mikko: Petteri Forsell ei saanut sopimusta Puolaan *is.fi*.  21.1.2014. Viitattu 18.7.2017.
16. ↑  Oivio, Janne: IFK:lle jälleen huippukaappaus *is.fi*.  1.2.2014. Viitattu 17.8.2017.
17. ↑  Veikkausliiga 2014 Soccerway. (englanniksi)
18. ↑  Forsell jatkaa IFK Mariehamnissa *ksml.fi*.  5.11.2014. Viitattu 18.7.2017.
19. ↑  Einiö, Matti: Petteri Forsell koeleirillä Saksassa *is.fi*.  12.11.2014. Viitattu 18.7.2017.
20. ↑  Knuuttila, Mikko: IFK:n tähtipelaajan vamma osoittautui vakavaksi *is.fi*.  13.4.2015.
21. ↑  Oivio, Janne: Veikkausliigan tähti löysi uuden seuran ulkomailta *is.fi*.  9.2.2016. Viitattu 18.7.2017.
22. ↑  Zavros, Christos: Petteri Forsell solmi erikoisen jatkosopimuksen: "Ulosostosummaa ei maksa kukaan" *is.fi*.  26.1.2017. Viitattu 18.7.2017.
23. ↑  Zavros, Christos: Petteri Forsell valittiin Puolan kakkosliigan parhaaksi pelaajaksi *is.fi*.  2.3.2017. Viitattu 18.7.2017.
24. ↑  I Liga 2016/2017 Soccerway. (englanniksi)
25. ↑  Lahti, Petri: Petteri Forsell siirtyy Puolan pääsarjaan – kolmen vuoden sopimus perinneseuraan valmis *is.fi*.  8.6.2017. Viitattu 18.7.2017.
26. ↑  Oivio, Janne: Suomalaistähden rahakkaasta siirrosta tuli täydellinen painajainen – suljettiin joukkueen kaikesta toiminnasta *is.fi*.  17.7.2017. Viitattu 18.7.2017.
27. ↑  Petteri Forsell provtränar med ÖSK *oskfotboll.se*.  27.7.2017. Örebro SK. Viitattu 27.7.2017. (ruotsiksi)
28. ↑  Petteri Forsell klar för säsongen ut *oskfotboll.se*.  10.8.2017. Viitattu 10.8.2017. (ruotsiksi)
29. ↑  Fiński postrach bramkarzy wraca do Miedzi *miedzlegnica.eu*.  12.1.2018.  Arkistoitu 13.1.2018. Viitattu 12.1.2018. (puolaksi)
30. ↑  Pettero Forsell FC Interiin *fcinter.fi*.  11.8.2021. Viitattu 21.8.2021.
31. ↑  Leo Runsas: Veikkausliigan paras keskikenttäpelaaja jatkaa Interissä *Futisfani.com*.  21.2.2022. Viitattu 22.2.2022.
32. ↑  Petteri Forsell - Detailed stats *transfermarkt.com*. Viitattu 13.8.2022.
33. ↑  Tällaisia ovat Huuhkajien upeat puolisot: Urheiluankkuri, bloggaaja ja liigajalkapalloilija *www.iltalehti.fi*. Viitattu 15.11.2019.

Aiheesta muualla
----------------

* 90minut.pl sivuilla
* national-football-teams.com sivuilla